fr sv hu hu hu hu hu sv hu hu hu hu hu hu en en en en en en es en en en en en en nl sv de en en fr id id en hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en am an ar en az ru sv bg br ca hbs_lat vi da de el eo es et eu fa fi et nn fr fy lt gu he hi hbs_lat hy id is it ja sv ka kk ko cs fr lt lv en ml be ms nl nb nb pl pt ro ru en hbs_lat en sk sl hbs_lat sv th tr fy uz vi zh he zh fr zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. május 22.
Ugrás a navigációhoz Ugrás a kereséshez
A Wikimédia Commons tartalmaz Tetris témájú médiaállományokat.
A Tetris (oroszul: TeTpиc) egy ügyességi és logikai videójáték, melynek első változatát az orosz Alekszej Leonyidovics Pazsitnov tervezte meg és készítette el az Elektronika 60 nevű számítógépre, míg az Orosz Tudományos Akadémia munkatársaként dolgozott Moszkvában. A játék végül 1984. június 6-án jelent meg a Szovjetunióban.[2][3] A játék neve a görög tetra kifejezés (minden egyes elem négy részből áll) és Pazsitnov kedvenc sportja, a tenisz összevonásából ered.[4][5]
A Tetris volt az első olyan játékszoftver, melyet a Szovjetunióból az Amerikai Egyesült Államokba exportáltak, ahol a Spectrum HoloByte kiadta IBM PC és Commodore 64 platformokra a játékot. Bár számos logikai játék alkalmazta őket korábban is, a játékban szereplő négy elemből álló poliominók, azaz tetrominók a játék hatására váltak széles körben ismertté. A poliominó elnevezést 1953-ban Solomon Wolf Golomb amerikai matematikus használta először, de ezen alakzatokról már az ókorból is vannak utalások.
A játék, illetve egyes variánsai szinte az összes létező konzolra és operációs rendszerre megjelentek, de a Tetris elkészült többek között mobiltelefonra és PDA-ra is, easter egg formájában pedig olyan eszközön is játszható, mint az oszcilloszkóp.[6] A Tetris az élet számos más területén is megjelent, a Delfti Műszaki Egyetem egyik diákját például olyan módon ihlette meg a játék, hogy a villamosmérnöki kar 96 méter magas épületének felvillanó fényeiből alkotott Tetris játékot 1995-ben, amivel a „Legnagyobb működő játék” rekordját is felállította.[7][8]
Bár a Tetris számos változatban megjelent a 80-as évek személyi számítógépeire, legnagyobb sikereit mégis az 1989-ben kiadott Game Boy verzió hozta meg. Az Electronic Gaming Monthly magazin a 100. számában első helyre rangsorolta a „Minden idők 100 legjobb videójátéka” című listáján, míg 2007-ben az IGN hasonló összeállításában a második lett a Super Mario Bros. mögött.[9] A játék eladásai 2009-ben túllépték a 70 milliót, 2010 januárjában pedig bejelentették, hogy 2005 óta több mint 100 millió példányt adtak el csak a mobiltelefonos verziókból.[10][11]
A Tetris legismertebb zenéje a Korobejnyiki, amely egy 19. századi orosz dalon alapul. Ezt a dalt 1989-ben Tanaka Hirokazu átdolgozta, és megtette a Tetris Nintendo Game Boyos változatának zenéjévé. Ez a dallam azóta a Tetris „»A« típusú” zenéjeként ismert. Ugyanez a zene jelent meg többek között 1994-ben a Super Nintendo Tetris & Dr. Mario játékában, valamint 2006-ban a Tetris DS-ben is. A zene remix változata választható a Super Smash Bros. Brawlban is.[12]
↑ Tanaka Hirokazu adatlapja. Square Enix Music Online. (Hozzáférés: 2011. december 29.)
↑ 25 éves a Tetris. Reuters, 2009. június 2. [2015. november 6-i dátummal az eredetiből archiválva]. (Hozzáférés: 2011. december 29.)
↑ A Tetris története. Atarihq. (Hozzáférés: 2011. december 29.)
↑ Alekszej Pazsitnov interjú a G4csatorna Icons című műsorában. G4, 2004. április 22. [2005. március 11-i dátummal az eredetiből archiválva]. (Hozzáférés: 2011. december 29.)
↑ Vagyim Geraszimov: A Tetris története, 2007. június 10. (Hozzáférés: 2011. december 29.)
↑ Tetris a HP 54600B típusú oszcilloszkópon. Eeggs.com. (Hozzáférés: 2011. december 29.)
↑ Tetris egy toronyház oldalán. BBC News, 2000. április 19. (Hozzáférés: 2011. december 29.)
↑ Tetris az épületeken. Electrotechnische Vereeniging. Delft University of Technology, 1995. november 18. [2008. január 19-i dátummal az eredetiből archiválva]. (Hozzáférés: 2011. december 29.)
↑ Minden idők 100 legjobb videójátéka (2007). IGN. [2013. november 7-i dátummal az eredetiből archiválva]. (Hozzáférés: 2011. december 29.)
↑ Hogyan hódította meg a Tetris a világot. The Guardian, 2009. június 2. (Hozzáférés: 2011. december 29.)
↑ A Tetris mobiltelefonos változatának eladásai túllépték a 100 milliót. Kotaku, 2010. január 20. (Hozzáférés: 2011. december 29.)
↑ Morgan Shaver: The History of the Tetris Theme Music (angol nyelven). Tetris.com, 2017. június 8. (Hozzáférés: 2018. augusztus 23.)
A Wikimédia Commons tartalmaz Tetris témájú médiaállományokat.
A Tetris eredeti változata
A Tetris elmére kifejtett hatásairól
Tetris a MobyGames adatbázisában
Tetris: From Russia with Love – dokumentumfilm a Tetris elkészüléséről az IMDb adatbázisában
Laza Bálint: Index - Tech - Magyarországról indult világhódításra a Tetris. Index.hu, 2014 [last update]. (Hozzáférés: 2014. június 6.)
A lap eredeti címe: „https://hu.wikipedia.org/w/index.php?title=Tetris&oldid=23886287”
BBC Micro- és Acorn Electron-játékok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. május 22., 07:25
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.